CELEX: 52010PC0575
Language: da
Date: 2010-10-19
Title: Forslag til RÅDETS FORORDNING om tildeling af fiskerimuligheder i medfør af protokollen til fiskeripartnerskabsaftalen mellem Det Europæiske Fællesskab og Mikronesiens Forenede Stater

|

52010PC0575

/* KOM/2010/0575 endelig udg.- NLE 2010/0292 */  Forslag til RÅDETS FORORDNING om tildeling af fiskerimuligheder i medfør af protokollen til fiskeripartnerskabsaftalen mellem Det Europæiske Fællesskab og Mikronesiens Forenede Stater  

	[pic] | EUROPA-KOMMISSIONEN |Bruxelles, den 19.10.2010KOM(2010) 575 endelig2010/0292 (NLE)Forslag tilRÅDETS FORORDNINGom tildeling af fiskerimuligheder i medfør af protokollen til fiskeripartnerskabsaftalen mellem Det Europæiske Fællesskab og Mikronesiens Forenede StaterBEGRUNDELSEPå grundlag af det mandat[1], Kommissionen har fået af Rådet, har Kommissionen på vegne af Den Europæiske Union forhandlet med Mikronesiens Forenede Stater (FSM) om at forny protokollen til fiskeripartnerskabsaftalen mellem Det Europæiske Fællesskab og FSM. Som resultat af disse forhandlinger blev der den 7. maj 2010 paraferet en ny protokol for en periode på fem år fra vedtagelsen af Rådets afgørelse om undertegnelse på Unionens vegne og midlertidig anvendelse af den nævnte protokol, og dermed erstattes den tidligere protokol, som udløb den 25. februar 2010.Denne procedure vedrørende fordeling af fiskerimulighederne blandt medlemsstaterne i medfør af denne protokol er iværksat sideløbende med procedurerne for Rådets afgørelse med Europa-Parlamentets godkendelse om indgåelse af den nye protokol og Rådets afgørelse om undertegnelse på Den Europæiske Unions vegne og midlertidig anvendelse af den nævnte protokol.Med den nye protokol tilbydes fiskere fra EU fiskerimuligheder i FSM's eksklusive økonomiske zone for 6 notfartøjer og 12 langlinefartøjer. I overensstemmelse med traktaten bør det fastlægges, hvordan fiskerimulighederne fordeles mellem medlemsstaterne.Kommissionen foreslår på dette grundlag, at Rådet vedtager denne forordning.2010/0292 (NLE)Forslag tilRÅDETS FORORDNINGom tildeling af fiskerimuligheder i medfør af protokollen til fiskeripartnerskabsaftalen mellem Det Europæiske Fællesskab og Mikronesiens Forenede StaterRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde, særlig artikel 43, stk. 3,under henvisning til forslag fra Europa-Kommissionen ogud fra følgende betragtninger:1.  En ny protokol til fiskeripartnerskabsaftalen mellem Det Europæiske Fællesskab og Mikronesiens Forenede Stater (i det følgende benævnt "protokollen") blev paraferet den 7. maj 2010.2.  Rådet vedtog den […] afgørelse …/2010/EU[2] om undertegnelse og midlertidig anvendelse af den nye protokol.3.  Det bør fastlægges, hvordan fiskerimulighederne skal fordeles mellem medlemsstaterne såvel i den periode, hvor den nye protokol anvendes midlertidigt, som i protokollens samlede gyldighedsperiode.4.  For at sikre, at de fiskerimuligheder, som Den Europæiske Union har opnået i henhold til denne protokol, udnyttes fuldt ud, bør Kommissionen bemyndiges til midlertidigt at omfordele fiskerimuligheder, som en medlemsstat ikke har udnyttet, til en anden medlemsstat, uden at det berører fordelingen eller udvekslingen af fiskerimuligheder mellem medlemsstaterne i henhold til protokollen.5.  Denne forordning bør træde i kraft dagen efter offentliggørelsen i Den Europæiske Unions Tidende, bl.a. for at sikre fiskeriet efter udløbet af den tidligere protokol, dvs. den 25. februar 2010 –VEDTAGET DENNE FORORDNING:Artikel 11. De fiskerimuligheder, der er fastsat i protokollen til fiskeripartnerskabsaftalen mellem Det Europæiske Fællesskab og Mikronesiens Forenede Stater, jf. afgørelse …/2010/EU om undertegnelse og midlertidig anvendelse af protokollen til fiskeripartnerskabsaftalen, fordeles blandt medlemsstaterne på følgende måde:a) Notfartøjer til tunfiskeriSpanien | 5 fartøjer |Frankrig | 1 fartøj |b) Langlinefartøjer med flydeline:Spanien | 12 fartøjer |2. Uden at dette berører bestemmelserne i fiskeripartnerskabsaftalen og protokollen, finder Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande[3] anvendelse.3. Hvis de fiskerimuligheder, der er fastsat i protokollen, ikke opbruges med ansøgningerne om tilladelse fra de medlemsstater, der er nævnt i stk. 1, kan Kommissionen tage ansøgninger om tilladelse fra andre medlemsstater i betragtning efter bestemmelserne i artikel 10 i Rådets forordning (EF) nr. 1006/2008.4. Hvis de i stk. 1 omhandlede fiskerimuligheder ikke udnyttes fuldt ud, underretter Kommissionen de berørte medlemsstater herom og anmoder dem om at bekræfte, at de ikke udnytter disse fiskerimuligheder. Modtages der ikke noget svar inden udløbet af en frist på ti dage, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den relevante periode. Efter at den berørte medlemsstat har givet sin bekræftelse, træffer Kommissionen afgørelse om omfordeling af de pågældende fiskerimuligheder blandt medlemsstaterne.Artikel 2Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormand [1] Rådets afgørelse nr. 8877/2010 af 26. april 2010.[2] EUT L …[3] EUT L 286 af 29.10.2008, s. 33.